CELEX: 62017TN0726
Language: et
Date: 2017-10-24 00:00:00
Title: Kohtuasi T-726/17: 24. oktoobril 2017 esitatud hagi – Commune de Fessenheim jt versus komisjon

15.1.2018   
            
            
               ET
            
            
               Euroopa Liidu Teataja
            
            
               C 13/23
            
         24. oktoobril 2017 esitatud hagi – Commune de Fessenheim jt versus komisjon
   (Kohtuasi T-726/17)
   (2018/C 013/37)
   Kohtumenetluse keel: prantsuse
   
      Pooled
   
   
      Hageja: Commune de Fessenheim jt (Fessenheim, Prantsusmaa), Communauté de communes Pays Rhin-Brisach (Volgelsheim, Prantsusmaa), Conseil départemental du Haut-Rhin (Colmar, Prantsusmaa), Conseil régional Grand Est Alsace Champagne-Ardenne Lorraine (Strasbourg, Prantsusmaa) (esindaja: advokaat G. de Rubercy)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada 10. augusti 2017. aasta otsus (GESTDEM 2017/2593), millega keelduti Prantsuse asutustele edastamast Euroopa Komisjoni 22. märtsi 2017. aasta kirja kontsernile EDF hüvitise määramise protokolli kohta seoses Fessenheimi tuumajaama käitamisloa tühistamisega;
            
         
               —
            
            
               kohustada komisjoni edastama hagejatele 22. märtsi 2017. aasta kiri;
            
         
               —
            
            
               mõista kõik kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et rikutud on Euroopa parlamendi ja nõukogu 30. mai 2001. aasta määruse (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001, L 145, lk 43; ELT eriväljaanne 01/03, lk 331) artikli 4 lõiget 2.
            
         
               2.
            
            
               Teine väide, et rikutud on Euroopa Liidu põhiõiguste harta artiklit 42 seoses õigusega tutvuda dokumentidega.
            
         
               3.
            
            
               Kolmas väide, et rikutud on Euroopa Liidu põhiõiguste harta artiklit 47 seoses õigusega tõhusale õiguskaitsevahendile.